

VLADA REPUBLIKE HRVATSKE

Zagreb, 1. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo državne imovine  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o darovanju nekretnina u vlasništvu Republike Hrvatske u k.o. Gruž Dubrovačkoj biskupiji – Dioecesis Ragusina |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

**VLADA REPUBLIKE HRVATSKE**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“ br. 150/11, 119/14, 93/16 i 116/18), Vlada Republike Hrvatske je na \_\_\_\_ sjednici održanoj \_\_\_\_\_\_\_ 2019. godine donijela

 **ODLUKU**

 **o darovanju nekretnina u vlasništvu Republike Hrvatske u k.o. Gruž Dubrovačkoj biskupiji – Dioecesis Ragusina**

 **I.**

Nekretnine u vlasništvu Republike Hrvatske u k.o. Gruž označene kao:

* z. k.č.br. 1065/74, upisanu u ZK tijelo I u zk.ul.br. 1120, k.o. Gruž koja odgovara k.č.br. 334/3 površine 3662 m², upisana u posjedovni list 5443 k.o. Dubrovnik,
* z.k.č.br. 1065/112, upisana u ZK tijelo VI. u z.k.ul.bt. 1120 k.o. Gruž, koja odgovara k.č.br. 334/4 površine 1190 m², upisana u posjedovni list 5999 k.o. Dubrovnik i
* z. k.č.br. 1065/114, upisana kao ZK tijelo VI u z.k.ul.br. 1120 k.o. Gruž, koja odgovara k.č.br. 334/6, površine 1370 m², upisane u posjedovni list 5999 k.o. Dubrovnik,

sve ukupne površine 6.222,00 m²

darovat će se Dubrovačkoj biskupiji – Dioecesis Ragusina u svrhu izgradnje Crkve i pastoralnog centra sa svim pratećim sadržajima.

**II.**

Za nekretnine navedene u točki I. ove Odluke, procjena tržišne vrijednosti nekretnine iznosi 17.870.000,00 kuna (slovima: sedamnaestmilijunaosamstosedamdesettisućakuna).

Tržišna vrijednost nekretnina iz stavka 1. ove točke utvrđena je temeljem procjene izrađene od trgovačkog društva Centar Akcija d.o.o iz Zagreba (Elaborat oznake M- 16-2018) od 14. svibnja 2018. i Očitovanja Službe za tehničke poslove u Ministarstvu državne imovine KLASA 942-05/18-02/16, URBROJ 536-03-02-03/01-18-14 od 17. svibnja 2018.godine.

**III.**

Dubrovačka biskupija – Dioecesis Ragusina snosi trošak procjene tržišne vrijednosti nekretnine izrađene po ovlaštenom sudskom vještaku u iznosu od 4.375,00 kuna (slovima: četritisućetristosedamdesetpetkuna).

**IV.**

Za vrijednost darovanih nekretnina opisane u točki II. ove Odluke umanjit će se obveza Republike Hrvatske prema Katoličkoj crkvi s osnova oduzete imovine u vrijeme jugoslavenske komunističke vladavine koju nije moguće vratiti, a sve sukladno Ugovoru između Svete Stolice i Republike Hrvatske o gospodarskim pitanjima („Narodne novine – Međunarodni ugovori“, br. 18/98).

Obveza izvršenja ovoga uvjeta pobliže će se utvrditi Ugovorom o darovanju iz točke V. ove Odluke.

**V.**

Za provođenje ove Odluke zadužuje se Ministarstvo državne imovine, a Ugovor o darovanju u ime Republike Hrvatske potpisat će ministar državne imovine dr. sc. Goran Marić.

**VI.**

Ova Odluka stupa na snagu danom donošenja.

KLASA:

URBROJ:

Zagreb,

**PREDSJEDNIK**

mr. sc. Andrej Plenković

**Obrazloženje**

 U Ministarstvu državne imovine obratila se Dubrovačka biskupija sa zamolbom za rješavanje imovinsko –pravnih odnosa na nekretninama označenim kao z.k.č.br. 1065/74, upisana u ZK tijelo I. u z.k.ul.br. 1120 k.o. Gruž, z.k.č.br. 1065/112 upisana u ZK tijelo VI. upisana u z.k.ul.br. VI. 1120, z.k.č.br. 1065/114 upisana u ZK. tijelo VI. u z.k.ul. 1120 k.o. Gruž, i to u svrhu izgradnje Crkve i pastoralnog centra sa pratećim sadržajem.

 Početna vrijednost za predmetne nekretnine utvrđena je u iznosu od 17. 870.000,00 kn.

 Procjenu vrijednosti predmetne nekretnine izvršilo je društvo Centar Akcija d.o.o. (Elaborat oznake M- 16-2018) od 14. svibnja 2018 godine i očitovanja Služba za tehničke poslove u Ministarstvu državne imovine, mišljenjem od 17. svibnja 2018.

 Vrijednost darovanih nekretnina stavit će se u prijeboj vrijednosti nekretnina koje se neće moći vratiti crkvi sukladno Ugovoru između Svete Stolice i Republike Hrvatske o gospodarskim pitanjima.

 Predmetne nekretnine se nalaze unutar prostorno planske oznake M1- mješovita namjena – visoka gustoća- pretežito stambena. Također napominjemo da je Izmjenama i dopunama prostornog plana uređenja Grada Dubrovnika iz srpnja 2018 .godine planirano upravo na predmetnim nekretninama D1- vjerska namjena i na njima se planira izgradnja crkve i pastoralnog centra s pratećim sadržajem. Nekretnine nisu obuhvaćene šumsko gospodarskim planovima, i za iste nije podnesen zahtjev za naknadu oduzete imovine od strane bivših vlasnika.

 Ministarstvo državne imovine zatražilo je mišljenje na prijedlog odluke slijedećih ministarstava: Ministarstva financija, Ministarstva vanjskih i europskih poslova, Ministarstva gospodarstva, poduzetništva i obrta, Ministarstva pravosuđa kao i Ureda za zakonodavstvo Vlade Republike Hrvatske. Spomenuta ministarstva nisu imala primjedbi na tekst odluke sve sukladno čl. 29. Poslovnika Vlade Republike Hrvatske („Narodne novine“, br. 154/11., 121/12. , 7/13, 61/15., 99/16. i 57/17.).